Beebiroosa

Beebiroosa on roosa värvitooni varjund, mis on õrn, hele ja soojatooniline, beebi naha värvi meenutav roosahttp://eki.ee/dict/ekss/index.cgi?Q=beebiroosa. Segatud vähesest punasest ja paljust valgest, sooja tooni annab üliväike kogus kollast või ookrit, värvus on põrsaroosast soojem ja küllastatum, vanaroosast ja lõheroosast heledam.

 Pildid 

 Variatsioonid 
ISCC-NBS-i süsteemi järgi on beebiroosa (Baby pink) hele roosa , hele või keskmine kollakasroosa  või kahvatu lillakasroosa  https://archive.org/details/coloruniversalla00kell/page/86.

Beebiroosa toon puudub RAL Classic värvitoonide hulgas, RAL Design Plus värvikaardi järgi on 010 70 35 Baby rosa soojatooniline, aga keskmise heledusega, mitte kahvaturoosa  https://www.ralcolorchart.com/ral-design/ral-010-70-35.

Nimeline veebivärv Baby pink (paralleelnimed Tea rose, Your pink) on hele ja soojatooniline  http://www.99colors.net/name/baby-pink.

 Kasutamine 
Lääne-Euroopa kultuuriruumis kasutatakse beebiroosat värvi tütarlapse sünni märkimiseks ja väikeste tüdrukute riietuses just sama moodi nagu beebisinist kasutatakse väikeste poiste puhul. Traditsioon pole väga vana, enne 1940. aastaid oli värvide jaotus täpselt vastupidine: sinisesse (nagu neitsi Maarja) riietati väikesed tüdrukud ja poiste jaoks oli ette nähtud jõulisem värvitoon punane või 'väike punane' - roosahttps://www.smithsonianmag.com/arts-culture/when-did-girls-start-wearing-pink-1370097/https://www.britannica.com/story/has-pink-always-been-a-girly-colorhttps://www.welt.de/print/die_welt/politik/article13232160/Als-richtige-Jungen-noch-Rosa-trugen.html.

Pantone Inc. valis 2016. aasta värvideks ajaloos esimest korda kaks värvi: õrnsinise ja õrnroosa (värvinäidise nimi oli Rose Quartz), mida nimetati ajakirjanduses ka beebisiniseks ja beebiroosakshttps://nationalpost.com/entertainment/pantone-chooses-baby-pink-and-blue-for-the-2016-colours-of-the-year, kommenteerides seda osutusega sooküsimusele.

 Eesti keeleruumis 
1995. aastal värvisõnavara uurimise käigus tehtud nimetamiskatses (informant nimetab ühekorraga nii palju värvinimesid, kui talle meenub) nimetati kokku 285 värvinime, beebiroosa kuulus harvanimetatute hulka (4 informanti 80-st)U. Sutrop. Eesti keele põhivärvinimed. - Keel ja Kirjandus, 12, 1995.

Eesti keeles on värvinimetust 'beebiroosa' kõige sagedamini kasutatud tekstiilide, rõivaste, harrastustarvete ja kosmeetika värvuse tähistamiseks. Kunstikriitikas on osutatud värvuse seosele kitšilikkusegaR. Varblane. Kõik on üks. Suur kunst tunnetab tervikut. - Sirp, nr. 6, 11 veebruar 2005.

 Viited 

Kategooria:Roosad värvitoonid
Kategooria:Punased värvitoonid